La Dolce Amira

La Dolce Amira () ialah sebuah siri drama televisyen Malaysia 2009 dibintangi oleh Faezah Elai sebagai watak tajuk bersama-sama dengan barisan pelakon ensembel. Drama ini memulakan tayangan perdana di slot Lestary TV3 dari 19 Mei hingga 18 Ogos 2009 menggantikan Cinta Untuk Ain.

Siri ini boleh didapati melalui penstriman dalam talian di saluran YouTube rasmi Pesona Pictures.

Sinopsis
La Dolce Amira menceritakan tentang sekumpulan remaja yang masing-masing mempunyai masalah keluarga lantas mencipta dunia mereka sendiri dengan mengharungi kehidupan yang materialistik dan sentiasa mengejar kemewahan.

Amira merupakan seorang yang berjiwa muda dan mempunyai ramai kawan, serta bercita-cita untuk menjadi penulis. Hidupnya dipenuhi dengan gelak tawa dan usik-mengusik walaupun kadangkala asyik bergaduh. Tetapi di sebalik keceriaan itu, Amira berdepan dengan masalah rumahtangga ibu bapanya, Puan Yasmin dan Encik Azhan.

Pelbagai cubaan sudah dilakukan oleh Amira tetapi sering tidak menjadi. Amira tiada tempat untuk mengadu. Abangnya, Ariff, bersikap endah tak endah dengan masalah ibu bapa mereka manakala adiknya, Arissa, masih mentah untuk memahami situasi sebenar.

 Episod 
 Episod Tajuk 1 "Amira - Lenggang Yang Hilang" 2 "Geng Baru" 3 "Bakri & V" 4 "L'Amore V" 5 "Hani & V - Hilang Otak" 6 "Amira & Bakri - Kawan Setia" 7 "Amira & Maznah - Kerja Tak Senonoh" 8 "Amira - Hampa" 9 "Amira - Telefon Bimbit" 10 "Amira & Krisya - Sempurna" 11 "Amira & Hani - Retak" 12 "Perpisahan - Kepahitan La Dolce" 13 "Pertimbangan - La Dolce Vita"

Pelakon
Pelakon utama
 Faezah Elai sebagai Amira
 Iqram Dinzly sebagai Bakri@Bak
 Elizad Sharifuddin sebagai Maznah
 Amelia Chen sebagai Vee
 Zaefrul Nordin sebagai Azhan, Ayah Amira
 Kuza Muzani sebagai Yasmin, Ibu Amira
 Linda Hashim sebagai Hani
 Fizo Omar sebagai Ariff, Abang Amira
 Joanna Bessey sebagai Cik Krisya, Pensyarah
 Wan Faiqah Aina sebagai Arissa, Adik Amira

Pelakon undangan
 Razib Salimin sebagai Penculik kanak-kanak (tidak dikreditkan)
 Rozie Rashid sebagai Kak Sal, Ibu Bakri
 Jasmine Ashraff sebagai Nadira, Kakak Hani
 Chew Kin Wah sebagai Ayah Vee
 Jesse Lim sebagai Jim
 Soosan Ho sebagai Mak Vee

 Penampilan khas 

 Rusdi Ramli sebagai Teman lelaki Cik Krisya (Penampilan melalui gambar) (tidak dikreditkan)
 Che' Kem sebagai Ayah Bakri (Penampilan melalui gambar) (tidak dikreditkan)

Penerbitan
Tajuk drama ini asalnya berbunyi Si Lenggang Amira, tetapi pihak TV3 meminta agar tajuknya ditukar gara-gara tidak menarik. Akhirnya, nama La Dolce Amira diketengahkan lalu diterima, kerana, menurut pengarahnya Aida Fitri Buyong: "Tajuk drama yang mengetengahkan budaya luar dan budaya remaja masa kini itu dikatakan lebih menarik daripada Si Lenggang Amira. Lagipun, tajuk itu dipilih mengikut tajuk buku yang ditulis Amira iaitu seorang yang bercita-cita hendak menjadi penulis."La Dolce Amira 'ganti' Si Lenggang Amira, mStar Online, 30 Mei 2009. Nama "La Dolce" berasal dari bahasa Itali, iaitu bererti "si manis".

Difahamkan juga bahawa pada awal proses penerbitan, Faezah, Fouziah Gous dan Scha pernah dipanggil sekali untuk menguji bakat untuk watak Amira, dan akhirnya Faezah dipilih kerana 'lebih versatil dan mempunyai potensi untuk melakonkan watak ini' berbanding mereka berdua yang lain, ujar Aida.

Rujukan

Kategori:Rancangan TV3
Kategori:Siri drama televisyen Malaysia
Kategori:Drama Melayu 2009